ISRAEL-RAPORTTI EUROOPAN PARLAMENTISTA
Israelia boikotoiva BDS-liike
Hei ja tervetuloa seuraamaan Israel- raporttia Euroopan parlamentista, -
EU:n sydämestä.
Tänään aiheemme on BDS-liike.
BDS tulee sanoista "boikotointi, sijoitusten poisvetäminen ja sanktiot".
Pohdimme sen uhkaa Israelille sekä Lähi-idän rauhalle ja turvallisuudelle.
Vieraanani on Tomas Sandell, ECI-järjestön perustaja ja johtaja, -
Euroopan kristillisestä liikkeestä Branislav Skripek, -
europarlamentaarikko Slovakiasta -
ja Joël Rubinfeld, Belgian antisemitismin vastaisen liiton johtaja.
Tervetuloa!
Aloitan teistä, Tomas Sandell. Ette ollut viime jaksossa.
Tiedän henkilökohtaisesta koetuksestanne.
Varmasti haluatte kertoa siitä. Hyvä, että olette terve ja taas täällä.
Kiitos, Simon. Hienoa olla taas täällä.
Näytän hieman erilaiselta. Tällaista on taistelu Jerusalemin puolesta.
Välillä tulee ruhjeita. Näkisittepä vastustajan vammat.
Vakavasti puhuen olin kolme viikkoa sitten leikkauksessa.
Kaikki meni hyvin. Otsan arpien parantuminen vie aikaa.
Muuten voin oikein hyvin.
Seuraavien kuuden viikon ajan meillä on matkoja joka viikko.
Menemme eteenpäin täydellä höyryllä.
Muistamme toipumista rukouksin.
Olette myös järjestämässä -
Gordon Robertsonin dokumentin näytöstä Euroopan parlamentissa.
Se kertoo kuuden päivän sodan 50. muistovuodesta.
Lähipäivät ovat meille tärkeitä.
Gregoriaanisen kalenterin mukaan ensi viikolla -
tulee kuluneeksi 50 vuotta Jerusalemin jälleenyhdistymisestä.
Valitettavasti tässä parlamentissa se nähdään 50-vuotisena miehityksenä.
Meistä se käsitys on vastenmielinen.
Niinpä halusimme järjestää juhlan täällä Euroopan parlamentissa.
Ajattelimme nostaa liput ja muistella, mitä tapahtui.
Päätimme esittää CBN:n Gordon Robertsonin dokumentin -
"In Our Hands ― Taistelu Jerusalemista".
Robertson saapuu tänne esittelemään dokumentin.
Huomenna iltakuudelta sali toivottavasti täyttyy ihmisistä, -
jotka tulevat katsomaan 50 vuoden takaista ihmettä.
Muutaman päivän kuluttua meillä on New Yorkissa -
aamiaistilaisuus Jerusalemin pormestari Nir Barkatin kanssa.
Tilaisuudessa puhuu Jacques Gauthier Torontosta -
aiheenaan Vanhankaupungin suvereniteetista.
Täällä Brysselissä ollessamme kutsumme mukaan YK-lähetystöjä.
Odotamme tilaisuuteen noin 35―40:tä lähettilästä ja johtavaa diplomaattia.
Sekään ympäristö ei suhtaudu Israeliin kovin ystävällisesti, -
mutta on suuri ilo olla siellä yhdessä pormestarin kanssa -
juhlimassa tapahtumaa, jonka me kaikki koemme merkittäväksi.
Hienoa. Branislav Skripek, hienoa saada teidät taas ohjelmaan.
Kiitos, että suojelette kristittyjen vapauksia Euroopassa -
Euroopan parlamentissa ja puolustatte Israelia.
Mitä olette viime aikoina tehnyt parlamentissa Israelin hyväksi?
Israelilla on mielestäni oikeus puolustaa omaa valtiotaan -
ja rakentaa sitä itsenäisenä ja suvereenina valtiona.
Kuulun Euroopan parlamentin Israel-valtuuskuntaan.
Äänestin tuotemerkintöjä ja BDS-liikettä vastaan.
Tänään täysistunnossa täällä Brysselissä -
käsitellään erästä päätöslauselmaa.
Puhumme kasvavasta antisemitistisestä toiminnasta -
ja käytöksestä täällä Euroopassa.
Viime vuosina monet Euroopan juutalaiset -
ovat yhä kohdanneet erilaisia kasvavia vainoja -
tai hyökkäyksiä.
Tilastojen mukaan vuonna 2015 -
lähes 10 000 juutalaista muutti Euroopasta Israeliin.
Valmistelin oman päätöslauselmaesitykseni, -
jossa puututtiin tähän. Se ei mennyt läpi äänestyksessä.
Ehdotin kuitenkin joitain lisäyksiä yhteiseen päätöslauselmaesitykseen.
Rukoilen rauhaa Jerusalemille, sillä Raamattu haastaa siihen, -
jotta maailmaan tulisi rauha.
Monet kristityt eivät pohdi tätä kehotusta ja Raamatun totuutta.
Ensi viikolla aion osallistua -
Jerusalemin rukousaamiaiselle, jolla poliitikot tapaavat vaikuttajia -
liike-elämästä ja eri liikkeistä. Rukoilemme knessetissä yhdessä.
Hienoja uutisia. Joël Rosenberg, viime vierailustanne on aikaa.
Kiva, että olette täällä.
Mitä uusi työnne Belgian antisemitis- min vastaisen liiton johtajana sisältää?
Se on antisemitismin kaikkien muotojen torjumista.
Kun tarkastelemme historiaa, antisemitismi on kuin virus.
Se sopeutuu ympäristöön.
Keskiajalla antisemitismi kohdistui juutalaisiin -
uskon ja uskonnon perusteella.
Sitten 1800―1900-luvulla antisemitismi perustui -
rotuun ja etnisiin syihin.
Nykyään kohtaamme -
antisemitismin kolmatta suurta kehitysmuotoa.
Se on juutalaisten kansallisvaltioon perustuvaa antisionismia.
Sitä kohtaamme nykyään.
Euroopassa juutalaisia tapetaan jälleen, -
sen vuoksi että he ovat juutalaisia, kuten vuonna 2012 Toulousessa, -
kun Muhammed Mera tappoi juutalaisessa koulussa kolme lasta -
sekä näistä kahden isän. Tekijä sanoi tappavansa juutalaislapsia, -
koska juutalaiset tappavat palestiinalaislapsia.
Sama Mehdi Nemmouchen tapauksessa -
ja valtaosassa tapauksia Belgiassa ja Länsi-Euroopassa.
Juutalaiset kohtaavat hyökkäyksiä, -
jotka perustuvat antisemitismin kolmanteen muotoon, antisionismiin.
Tänään keskustelemme BDS-liikkeestä.
BDS tulee sanoista boikotointi, sijoitusten poisvetäminen ja sanktiot.
Mikä tämä liike on? Miten se vahingoittaa Israelia -
ja Israelin―palestiinalaisten rauhan- ja sovintoprosessia?
BDS on hyvä esimerkki -
antisemitismin kolmannesta kehitysmuodosta.
Se yrittää eristää juutalaisvaltion -
ja esittää Israelin samanlaisena kuin Etelä-Afrikka oli apartheidin aikana.
Liike yrittää ajaa tuotteiden boikotointia -
sekä Israelin ja israelilaisten boikotointia yleisesti.
Se on kehitysmuoto.
Vuonna 1975 YK antoi pahamaineisen päätöslauselman 3379, -
jossa niputettiin sionismi ja rasismi.
Vuonna 2001 Durbanissa järjestettiin YK-kokous, -
jossa antisemitismi vietiin jälleen askelta pidemmälle.
Se esitteli antisemitismin perusteluksi kansainvälisen lain -
ja ihmisoikeudet.
Israel yritetään nyt esittää natsivaltiona.
Myös Israelin tukijat, meidät tässä eli juutalaiset ja muut, -
esitetään Israelin kätyreinä.
Se on vaarallista, sillä käytännöllisesti katsoen -
jokainen Israelin tukija joutuu maalitauluksi.
Ennen kuin taudin voi parantaa, se pitää nimetä.
BDS on osa maailmanlaajuista antisemitististä liikettä.
Ehkä voin palata siihen myöhemmin, mutta en ole ainoa, joka sanoo näin.
Tärkeät vaikuttajat ja järjestöt sanovat samaa.
Ilman muuta. Tomas, miten tärkeää Euroopan unionin ja sen elinten -
on tehdä työtä Israeliin kohdistuvia boikotteja ja sanktioita vastaan?
Etenkin kun muistaa, mitä tapahtui yli 70 vuotta sitten 1930-luvulla -
natsi-Saksassa juutalaisyritysten ja tuotteiden boikottien myötä.
Joëlin puheenvuoron aikana mieleeni palautui, -
että tapasimme ensikerran Durban II:ssa Genevessä.
Se oli vuotta 2009, ellen erehdy. Taisi olla vuosi 2008.
Tulee muistaa myös, että tämä antisemitismin uusi muoto -
syntyi YK-kokouksen seurauksena vuonna 2001.
Niinpä Euroopan unionilla on suuri vastuu.
EU sijaitsee Euroopassa. Se on instituutio, -
joka rakennettiin holokaustin tuhkista, kuten usein sanotaan.
Palautetaan mieliin myös ne hyvät asiat, joita Euroopan komissio tekee.
Tammikuussa 2017 ohjelmassamme vieraili Katharina von Schnurbein, -
EU:n antisemitisminvastaisen työn koordinaattori.
Hän kertoi paljon esimerkkejä, mitä hän ja komissio voivat tehdä -
antisemitismin torjumiseksi.
Hän on mennyt pidemmälle kuin kukaan osasi odottaa.
Hän on yhdistänyt avoimesti antisemitismin ja antisionismin.
Mutta selvästikään se ei vielä riitä.
Eihän yksi EU-koordinaattori vielä määritä uutta poliittista linjausta.
Työtä on vielä jäljellä paljon parlamentissa ja muissa elimissä.
Branislav on varmasti samaa mieltä, että nykyiset toimet eivät vielä riitä.
Kritiikki tulee aina ikään kuin automaattisesti.
Sen kohteena on Israelin valtio. Se on merkittävää, kuten Joël sanoi.
Euroopan komissio ja parlamentti -
tiedottavat hyvin selvästi Euroopan juutalaisyhteisöjen tilanteesta.
Mutta sitten ne erottelevat, kuka on hyvä ja kuka huono juutalainen.
Maailmassa on kolmenlaisia juutalaisia.
Yksi on Joëlin kaltainen juutalainen, joka asuu Euroopassa Belgiassa.
Hän on hyvä juutalainen. Hänellä ei kuulosta olevan Israel-yhteyksiä.
Sitten tulevat israelilaiset juutalaiset. He ovat pahoja, -
koska he ovat juutalaisvaltion kansalaisia.
Sitä kutsutaan apartheidvaltioksi. Ja ihan kuin se ei vielä riittäisi, -
sitten ovat juutalaiset Juudeassa ja Samariassa Raamatun sydänmailla, -
kiistellyillä alueilla, "miehitetyillä alueilla".
Heitä pidetään rauhan esteenä siinä määrin, -
että jopa heidän ihmisyytensä kyseenalaistetaan.
Tällainen epäinhimillistäminen on erittäin vaarallista.
Se on kalteva pinta, jota tulee varoa. Teidän pitää varoa sitä parlamentissa.
Ei pidä mennä niin pitkälle, että kutsutaan ihmisiä, lapsia, -
isiä ja äitejä "rauhan esteeksi".
Branislav, monet evankelikaali- seurakunnat Länsi-Euroopassa -
ja Yhdysvalloissa ovat omaksuneet BDS-liikkeen -
ja kehottaneet vetämään pois sijoituksia Israelista.
Miten te johtavana kristittynä täällä Euroopan parlamentissa -
voitte vaikuttaa kristittyihin johtajiin, ettei pidä omaksua BDS:ää?
Ei voida sanoa, että tämä olisi seurakunnassa yhteinen piirre.
Tehdään asia selväksi.
Se koskee vain pientä osaa.
Monet protestanttiset ja apostoliset seurakunnat -
sekä evankeliset liikkeet ovat hyvin erilaisia.
Ne tukevat Israelia ja vastustavat BDS:ää.
Keskitytään näihin ryhmiin. Tarvitaan myös lisää dialogia -
evankelikaalisessa liitossa.
Esimerkiksi ICEJ:n Slovakian alaosasto -
päätöksellään kielsi tuotemerkinnän, -
sillä sellaisestahan holokausti juuri alkoi.
Siitä ei ole kovin kauan. Ainoastaan muutama kymmenen vuotta.
Vain muutama vuosikymmen.
Se on yhä Israelin valtion aluetta.
Israelin valtiolla on oikeus merkitä tuotteensa -
israelilaisiksi, -
sillä palestiinalaisalueet ovat yhä Israelin hallinnon alaisia.
Minusta tämä on vastaus.
Tarvitaan dialogia evankelikaalisten keskuudessa sekä tiedottamista.
Tuotemerkinnästä oli valtavasti haittaa palestiinalaisille.
Meidän täytyy tarttua erääseen asiaan, joka on mielestäni tärkein.
Jos haluamme saada aikaan rauhaa...
Ja iloitsen presidentti Trumpin tekemistä aloitteista.
Ensikertaa vuosiin kuulimme, -
että palestiinalaisten ja Israelin edustajat sanoivat -
haluavansa neuvotella. Minusta se on lupaavaa.
Tulee korostaa, että jos halutaan kaksi valtiota, -
molempien pitää kunnioittaa toinen toistaan.
Missään palestiinalaisten peruskirjassa ei saa olla mainintaa, -
että Israel pitää hävittää ja tuhota.
Se on yksi tie rauhaan.
Hyvin sanottu. Joël, olette antisemitismin torjunnan johtajia -
täällä Länsi-Euroopassa.
Tiedämme, että juutalaisviha vaikuttaa juutalaisiin, -
mutta myös Euroopan sivilisaatioon.
Millä tavalla BDS-liike täyttää antisemitismin mittapuut?
Kun kritisoidaan Israelin poliittisia linjauksia, -
tekivätpä niitä vasemmisto-, keskusta- tai oikeistopuolueet, -
se ei vielä ole antisemitismiä.
Mutta on olemassa raja, jonka ylittäminen on antisemitismiä.
Natan Sharansky määritteli rajan erinomaisesti.
Hän sanoi, ettei Israelin linjausten kritisoiminen ole antisemitismiä.
Antisemitismiä on kolmen seuraavan rajan ylittäminen: -
Juutalaisvaltion demonisointi.
BDS haluaa esittää Israelin apartheidvaltiona -
ja jopa natsivaltiona.
Israelin olemassaolon oikeuden kieltäminen.
Se on BDS:n perustavoite.
Norman Finkelstein, BDS:n suurimpia kannattajia, -
myönsi kaksi vuotta sitten, -
ettei BDS:n pahin ongelma ole "miehitys".
Kyse on siitä, etteivät he tunnusta juutalaisvaltion olemassaoloa.
Kolmantena tulee kaksinaismoralismi.
Puhutaan Juudeasta ja Samariasta.
Sitä kutsutaan "miehitetyksi alueeksi". Itse kutsun sitä kiistellyksi alueeksi.
Mutta esimerkin vuoksi kutsutaan sitä miehitetyksi alueeksi.
Tiedätte, että maailmassa on paljon miehitettyjä alueita.
Tiibet Kiinassa. Euroopassa osa Kyprosta -
on Turkin miehittämä. On muitakin alueita.
Mikään liike ei vaadi niiden tuotteiden merkitsemistä.
BDS yrittää sitä.
Mainitsin, etten ole ainoa, joka sanoo BDS:ää antisemitistiseksi.
Michael Sommer johti Saksan ammattiliittojen keskusjärjestöä, -
Saksan suurinta ammattiliittojen kattojärjestöä. Hän sanoi v. 2013: -
"Niin kauan kun minä johdan tätä järjestöä, -
ei tule päätöslauselmaa, joka kehottaa olemaan ostamatta juutalaisilta."
Siitä BDS:ssä on kyse: "Älä osta juutalaisilta."
Toinen esimerkki. Kuuluisa kirjailija Umberto Eco.
Hän sanoi: BDS on "rasismin yksi muoto".
Hiljattain CDU, -
Saksan liittokansleri Angela Merkelin puolue, -
hyväksyi päätöslauselman, jossa BDS:ää kutsutaan juutalaisvastaiseksi.
CDU sanoi BDS:n muistuttavan natsien alkuajan toimia.
Kun saksalaiset CDU ja Michael Sommer puhuvat tästä, -
koska se muistuttaa tapahtumista heidän maassaan 70 vuotta sitten, -
kuunnelkaa heitä. Sitä he yrittävät.
En laita kaikkia BDS-kannattajia samaan koriin.
Osa sen ideologiasta on syvästi antisemitismistä.
Mielestäni kannattajista valtaosa on "hyödyllisiä idiootteja".
Kiitos, Joël.
Tomas, uskotteko, että tilanne on kääntymässä BDS:ää vastaan -
etenkin seurakunnassa?
Yhdysvalloissa metodistikirkko päätti lähteä BDS-liikkeestä -
ja kampanjasta, joka tähtää "miehityksen" lopettamiseen.
Myös Skotlannin kirkko hylkäsi BDS:n tässä kuussa.
Onko kirkko voittamassa taistelua BDS:ää vastaan?
Olen aina sanonut, että BDS-taistelu voidaan voittaa.
Menin jopa niin pitkälle, että sanoin sen pelaavan pussiimme, -
kun yritämme selittää juutalaisvaltion asemaa.
Kuten Joël edellä selitti, sen perustelut ovat todella heikkoja.
Ne eivät ole riittäviä.
Minulla ei ole ollut ongelmaa osallistua keskusteluihin, -
miksi BDS ei ole tie rauhaan -
ja miksi BDS syventää konfliktia eikä edistä sen ratkaisemista.
Se, mitä äsken mainitsit, on esimerkki siitä, -
miten ihmiset viimein ymmärtävät, ettei tämä ole kenenkään etu.
Silti on tärkeää pysyä hyvin valppaina.
Kuten Joëlkin mainitsi, -
antisemitismiä voidaan pitää ikään kuin syöpäsoluna, -
joka muuttuu aina uuteen muotoon.
Vaikka BDS-liike olisi viiden vuoden kuluttua sammunut, -
se ei tarkoita, että taistelu olisi ohi.
Syntyy aina uusia ilmaisumuotoja, miten juutalaisviha selitetään.
Jos BDS osoittautuu tehottomaksi, -
tulee aina muita tapoja ja liikkeitä, -
jotka vetoavat Zeitgeistiin, ajan henkeen ja aatteisiin.
BDS on voitettavissa, ja sitä saatetaan olla voittamassa.
Mutta antisemitismi, ikivanha juutalaisviha, -
ei valitettavasti ole katoamassa minnekään.
Siksi tarvitaan järjestöjä, kuten ECI, -
sekä parlamentin jäseniä, kuten Branislav, ja Joëlia työssään.
Branislav, aikaa on vielä kolme minuuttia.
Miten kristityt katsojamme voivat tukea -
kaltaisianne rohkeita meppejä?
Puolustatte Israelia ja vastustatte BDS:ää.
Miten voimme rohkaista tätä.
Olkaa avoimia ja puhukaa.
Israel-valtuuskunnassa on kokouksia säännöllisesti.
Minusta meidän jäsenten pitää käydä myös muissa valtuuskunnissa, -
kun näistä kysymyksistä keskustellaan.
Meidän pitää myös tuoda selvästi ilmi, -
että kaikista levottomuutta -
ja jakautumista aiheuttavista liikkeistä on vain harmia.
Hedelmistään puu tunnetaan.
Se on Raamatun lause.
BDS ei selvästikään tuo rauhaa. Se aiheuttaa vain ongelmia -
palestiinalaisten ja israelilaisten välillä. Nämä haluavat yhteistyötä.
Miksei painoteta, että Israelissa on valtavasti ihmisiä, -
jotka toivovat rauhaa ja sopua?
On myös palestiinalaisia, jotka työskentelevät israelilaisprojekteissa.
Niin he tulevat paremmin toimeen. Nyt heitä ajetaan köyhyyteen.
Tuotemerkintä on vähentänyt israelilaisyritysten tulosta.
Minusta se ei hyödytä mitään.
Se synnyttää vain rauhanvastaista asennetta ja vihaa.
Minusta pitäisi puuttua mieluummin siihen, -
mikä tukee väkivaltaa, terrorismia ja erimielisyyttä.
On rauhaa rakastavia palestiinalaisia, jotka haluavat edistystä.
Pitäisi keskittyä heihin.
Joël, viimeinen kommentti teiltä.
Kristittyinä tässä ohjelmassa haluamme julistaa, -
että taistelemme rinnallanne BDS-liikettä vastaan.
Lisäksi torjumme antisemitismin nousua.
Voitte luottaa siihen, että pysymme rinnallanne.
Tietysti meillä on paljon ystäviä, kuten te tässä pöydän ympärillä.
Kyse on oikeudenmukaisuuden puolustamisesta.
Juhlimme vielä tänä päivänäkin kansojen oikeamielisiä.
He asettivat 70 vuotta sitten itsensä ja perheidensä elämän vaaraan -
pelastaessaan juutalaisia.
Kaikki tietävät, että heitä pidetään ihmisyyden parhaimpana puolena.
Tahdon kertoa kaikille katsojille ja muille, -
että nykyään ei ole vaaraa tai vaara on ainakin vähäisempi -
kuin 70 vuotta sitten -
sanoa, ettei hyväksy antisemitismiä.
Nouskaa ja menkää eteenpäin.
Meidän täytyy vastata BDS-liikkeeseen.
Tulee kenties seurata Ranskan esimerkkiä. Ranskassa on kiellettyä -
boikotoida maata.
Mutta täytyy myös ennakoida.
Siksi tulee kenties seurata Tšekin esimerkkiä.
Tšekin parlamentti tunnusti Jerusalemin Israelin pääkaupungiksi.
Tšekin tasavalta osoitti tässä johtajuutta.
Meidän tulee seurata sitä. Ystäviemme kanssa kaikkialla -
ja Euroopassa, etenkin kristittyjen kanssa, me voimme voittaa.
Itse asiassa tulemme voittamaan. Matka on pitkä, -
mutta tiedämme, että lopulta oikeudenmukaisuus voittaa.
Hyvä voittaa pahan.
Kiitos, että olitte mukana.
Kiitos, että seurasit ohjelmaa Euroopan parlamentista.
On tärkeää vastustaa BDS:ää.
Paras tapa on ostaa israelilaistuotteita -
ja vierailla Israelissa. Kiitos, että katsoit ohjelman.
Suomennos: Marianne Tenetz